
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων τον αιγιαλοϋ και δημιουργία ζώνης παρα¬ 
λίας στη θέση «ΤΗΜΕΝΙΟ», Άργους. 

Καθορισμός των ορίων του αιγιαλοϋ και δημιουργία, ζώνης παρα¬ 
λίας στη θέση Μεγάλο Βαθύ- Κριτσάς. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων και όρων κατηγοριοποίησης και περιορισμών 
δόμησης στους οικισμούς Μερκοβούνιου του Ν. Αρκαδίας. . . . 

Αριθ. 9260 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


(1) 


Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 3.7.1986 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, 
καθώς και το από Ιούλιο 1985 τοπογραφικό διάγραμμα, που την 
συνοδεύει, το οποίο συντάχθηκε από τον Χριστόπουλο Σπύρο, μηχανικό, 
με κλίμακα 1:500 και θεωρήθηκε την 1.8.1985 από τον Προϊστάμενο 
της Τοπογραφικής Υπηρεσίας Δ/νσης Γεωργίας της Νομαρχίας Αργο¬ 
λίδας επί του οποίου η πιο πάνω Επιτροπή, με κόκκινη γραμμή καθό¬ 
ρισε τα όρια του αιγιαλού στη θέση «ΤΗΜΕΝΙΟ» Άργους και με 
κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα που 
προαναφέραμε να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Ναύπλιο, 31 Ιουλίου 1986 
Ο Νομάρχης 
ΘΩΜΑΣ ΜΕΤΑΞΑΣ 


Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΤΗΜΕΝΙΟ, Άργους. 

Ο ΝΟΜΑΡΧΗΣ ΑΡΓΟΛΙΔΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με τις 
διατάξεις: 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0. 208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών « Αναμόρφωση Συλλογικών Οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών». 

3. Την από 3.7.1986 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που 
καθόρισε τα όρια του αιγιαλού και της παραλίας στην περιοχή 
ΤΗΜΕΝΙΟ Άργους και το από Ιούλιο. 1985 με κλίμακα 1:500 
τοπογραφικό διάγραμμα του μηχανικού Σπύρου Χριστόπουλου που 
θεωρήθηκε την 7.8.1985 από τον Προϊστάμενο Τοπογραφικής Υπη¬ 
ρεσίας της Δ/νσης Γεωργίας Ν. Αργολίδας και συνοδεύει την έκθεση 
της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο με αριθμό Φ. 1872/240/4.6.1986 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγραφος 1 του Ν. 3200/1955 αρμοδιότητας 
των Νομαρχών, αντικειμένων τινών αρμοδιότητος του Υπουργού Οικο¬ 
νομικών», του Β.Δ. 704/1970 και του άρθρου 1 παράγραφος 5 του 
Π.Δ. 71/25.2.1984, σχετικά με τη μεταβίβαση αρμοδιοτήτων του 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρ. 74 ΠΔ 636/77) 

Για τον καθορισμό των ορίων του αιγιαλού περιοχής Τημενίου Άργους. 

Στο Αργος σήμερα την 3.7.86 οι υπογεγραμμένοι: 

1) Στέφανος Βερώνης: (ΑΉ/3) Οικονομικός "Εφορος Άργους, ως πρόε¬ 
δρος. 

2) Ιωάννα Αντωνοπούλου, τοπογράφος μηχανικός Δ.Τ.Υ. με 4ο 
βαθμό νόμιμος αναπληρωτής Δ/ντού Τεχν. Υπηρεσιών, ως μέλος. 

.3) Σαριδάκης Ευάγγελος, Λιμενάρχης, ως μέλος, αποτελούντες την 
επιτροπή καθορισμού των ορίων του αιγιαλού δυνάμει του άρθρ. 74 του 
Π.Δ. 636/77, συγκληθείσα δια της αρ. 8979/18.9.85 εντολής του Προέ- 
δρου της μετεβημεν επί τόπου στην προαναφερομένη περιοχή την 25.9.85. 

Λαβόντες υπόψη: 

1. Το υπό της τοπογραφικής Υπηρεσίας της Νομαρχίας Αργολίδας 
τοπογραφικό διάγραμμα που συντάχθηκε την 8/8/85 σε κλίμακα 1:500. 

2. Τις διατάξεις του ΑΝ 2344/40, όπως τροποποιήθηκε και τη 
σχετική με αυτό Δικαστηριακή και Διοικητική Νομολογία. 

3. Την αντίληψη που σχηματίσαμε από την επί τόπου μετάβαση για το 
πλάτος της βρέχόμενης ζώνης της ξηράς και λοιπών συναφών στοιχείων, 
ήτοι: 

5 Χ ω ρίζ βλάστηση, κλίσεις εδάφους 

β. Την κατάσταση της ακτής (προσχώσεις). 

γ. Την κατάσταση του θαλασσίου χώρου (μικρά βάθη). 

δ. Τα θαλάσσια ρεύματα και τις καιρικές συνθήκες που συνήθως επικρα¬ 
τούν. 

4. Το γεγονος ότι δεν υπαρχουν παλιά διαγράμματα, ούτε μαρτυριακές 
καταθέσεις, ενώ ο πέραν της οριογραμμής της παραλίας χώρος έχει οικοδο- 
μηθεί κατά καιρούς από ιδιώτες τα δε υπάρχοντα κτίσματα είναι κυρίως λυό¬ 
μενα. 

5. Το αρ. 187.2/240/86 έγγραφο Γ.Ε.Ν, αποφασίζει: 

1. Καθορίζει στο ανωτέρω τοπογραφικό διάγραμμα: 

α. Την οριογραμμή του αιγιαλού με συνεχή ερυθρά πολυγωνική γραμμή 
1, 2, 3, 4, 5, 6, 7 της οποίας οι κορυφές εξασφαλίζονται από σταθερά ση¬ 
μεία. 

β. Την οριογραμμή της παραλίας με συνεχή κίτρινη πολυγωνική 
γραμμή 1’, 2', 3’, 4', 5', 6', 7’, που-απέχει σταθερά ΙΟμ 
από την οριογραμμή του αιγιαλού. 


γ. Αποφαίνεται ότι δεν υφίσταται παλιός αιγιαλός. 
δ. Δεν υπάρχουν κτίσματα στη ζώνη της παραλίας, 
ε. Τίθεται ζώνη παραλίας ΙΟμ παντού επειδή δεν εξυπηρετούνται 
οι σκοποί του άρθρου 7 του ΑΝ 2344/40. 

Ο Πρόεδρος 

ΒΕΡΩΝΗΣ ΣΤΕΦΑΝΟΣ 
Τα Μέλη 

ΙΩΑΝΝΑ ΑΝΤΩΝΟΠΟΤΛΟΤ 
ΕΥΑΓΓΕΛΟΣ ΣΑΡΙΔΑΚΗΣ 








ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 4259 (2) 

Καθορισμός των ορίων του αιγιαλού και δημιουργία, ζώνης παραλίας 
στη θέση Μεγάλο Βαθύ - Κριτσάς. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 
«Περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: α) του άρθρ. 13 του Ν. 1078/1980 και β) 
του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (Φ.Ε.Κ. 214/26.4.1982 τεύχος Β) 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από10/12/85 έκθεση της επιτροπής καθορισμού των ορίων 
του αιγιαλού και παραλίας και θέσεως αμμοληψίας», που καθόρισε τα 
όρια του αιγιαλού και παραλίας στην περιοχή Μεγάλο Βαθύ Κριτσά 
και το από 1/10/85 με κλίμακα 1:500 τοπογραφικό διάγραμμα του 
Νίκου Πατεράκη πολιτικού μηχανικού, που θεωρήθηκε την 4/2/85 
από τη Δ/νση Τεχνικών Υπηρεσιών της Νομαρχίας Λασιθίου, και 
συνοδεύει την έκθεση της προαναφερόμενης Επιτροπής. 

4. Την σύμφωνη γνώμη του Γενικού Επιτελείου Ναυτικού, που 
διατυπώθηκε στο 09/1872/115/6.3.1986 έγγραφό του. 

5. Τις διατάξεις του άρθρου 1 της παρ. 1 του Ν. 3200/55 (ΦΕΚ 
97/Α/1955) «Περί διοικητικής αποκεντρώσεως» σε συνδυασμό με 
τις διατάξεις του από 28.6.1955 Β. Δ/τος «Περί εξαιρέσεως από 
της κατά το άρθρο 1 παράγραφος 1 του Ν. 3200/55 αρμοδιότητος 
των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 
5 του Π.Δ. 71/25.2.1984, σχετικά με τη μεταβίβαση του Υπουργού 
Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 10/12/1985 έκθεση της επιτροπής 
καθορισμού των ορίων του αιγιαλού και παραλίας και θέσεως αμμολη¬ 
ψίας καθώς και το από 1/10/85 τοπογραφικό διάγραμμα που την 
συνοδεύει το οποίο συντάχθηκε από τον Νίκο Πατεράκη πολιτικό 
μηχανικό με κλίμακα 1:500 και θεωρήθηκε με την 4/12/85 από 
τη Δ/ναη Τεχνικών Υπηρεσιών της Νομαρχίας Λασιθίου, επί του 
οποίου την πιο πάνω Επιτροπή, με κόκκινη γραμμή καθόρισε τα όρια 
του αιγιαλού στη θέση ΜΕΓΑΛΟ ΒΑΘΥ Κριτσάς και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα που 
προαναφέραμε να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Αγ. Νικόλαος, 18 Ιουλίου 1986 
Ο Νομάρχης 
Γ. ΤΖΑΝΑΚΑΚΗΣ 


ΕΚΘΕΣΗ 

Καθορισμού ορίων αιγιαλού - παραλίας και θέσεων αμμοληψίας. 

Για τον καθορισμό το πρώτον των ορίων του αιγιαλού στην πε¬ 
ριοχή «ΜΕΓΑΛΟ ΒΑΘΥ» Κριτσάς. 

Στον Άγιο Νικόλαο σήμερα στις 10.12.1985 οι παρακάτω υπογεγραμ¬ 
μένοι: 

1) Εμμαν. Δασκαλάκης Οικον. Έφορος Αγ. Νικολάου. 

2) Νικόλαος Προκοπάκης Δ/ντής Τεχνικών Υπηρεσιών Ν. Λασιθίου. 

3) Κων/νος Χατζημανωλάκης Λιμενάρχης Αγ. Νικολάου,αποτελούντες 
την επιτροπή καθορισμού των ορίων αιγιαλού και παραλίας και θέσεων 
αμμοληψίας που προβλέπεται από την κοινή απόφαση των Υπουργών 
Προεδρίας Κυβερνήσεως και Οικονομικών αριθμ. 0.208/181/26.4.82 
«Περί αναμόρφωσης Συλλογικών Οργάνων» μεταβήκαμε επί τόπου στη 
προαναφερόμενη περιοχή και αφού ελάβαμε υπόψη: 

1) Το από 1.10.1985 τοπογραφικό και υψομετρικό διάγραμμα που 
συνέταξε ο πολιτικός μηχανικός Νίκος Πατεράκης σε ένα φύλλο πινακί¬ 
δας με κλίμακα 1:500, ηλεγμένο για την ακρίβεια της αποτυπώσεως 
από τον τοπογράφο μηχανικό Παπαδάκη Γεώργιο, και θεωρήθηκε από 
τον Δ/ντή Τεχνικών Υπηρ. Ν. Λασιθίου στις 4.12.1985. 

2) Τις σχετικές διατάξεις του Α.Ν. 2344/40 όπως αυτός τροποποιήθηκε 
καθώς και την σχετική με αυτόν, δικαστηριακή και διοικητική νομολογία. 

3) Την από 21.10.83 αίτηση των Στεφ. Ζορμπά και Λάμπρου Μαρή. 

4) Το γεγονός ότι σε γειτονική περιοχή έχει καθοριστεί ο αιγιαλάς και η 
παραλία με την απόφαση του Νομάρχη Λασιθίου αριθμ. 16536/17.10. 
78. 

5) Τα στοιχεία που προέκυψαν κατά την σημερινή επιτόπια μετάβαση 
σχετικά με την μορφολογική κατάσταση της περιοχής, αποφασίζει: 

1. Καθορίζει στο πιο πάνω τοπογραφικό διάγραμμα: α) την οριογραμμή 

του αιγιαλού δι’ ερυθράς συνεχούς πολυγωνικής γραμμής 1,2,3,.22. 

β) Την οριογραμμή της παραλίας δια κίτρινης συνεχούς πολυγω¬ 
νικής γραμμής 1, 2, 3. 22'. 

γ) Οι κορυφές των οριογροιμμών αιγιαλού και παραλίας εξασφαλίζονται 
από τα σταθερά σημεία 1, 2, 3,.15 από μπετόν και πασάλους. 

2. Δεν υπάρχουν χτίσματα στη λωρίδα της παραλίας. 

3. Αποφαίνεται ότι δεν υπάρχει παλαιός αιγιαλός. 

4. Καθορίζεται ζώνη παραλίας επειδή δεν εξυπηρετούνται οι σκοποί 
της παρ. 1 του άρθρου 7 του Α.Ν. 2344/40. 

Η ΕΠΙΤΡΟΠΗ 
Ο Πρόεδρος 

ΕΜΜΑΝ. ΔΑΣΚΑΛΑΚΗΣ 
Τα μέλη 

Ν1Κ. ΠΡΟΚΟΠΑΚΗΣ 
ΚΩΝ/ΝΟΣ ΧΑΤΖΗΜΑΝΩΛΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 627 ΕΠΑ (3) 

Καθορισμός ορίων και όρων κατηγοριοποίησης και περιορισμών δόμη¬ 
σης στους οικισμούς Μερκοβούνιου του Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«Περί τρόπου καθορισμού ορίων οικισμού της χώρας κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους Μελετητές κατά τις υποδεί¬ 
ξεις των σχετικών προδιαγραφών του ΤΧΟΠ. 

4. Την υπ’ αριθ.απόφασή μας για την κατηγοριοποίηση των 

οικισμών του Ν που έχουν πληθυσμό μέχρι και 2.000 κατοίκους. 

5. Τα πληθυσμιακά στοιχεία της τελευταίας απσγραφής του Κράτους 
της ΕΣΤΕ. 

6. Την υπ’ αριθ. 19/25.6.86 γνωμοδότηση του Συμβουλίου ΧΟΠ του 
Νομού. 

7. Τη υπ’ αριθ. 12/1986 απόφαση του Κοινοτικού Συμβουλίου, αποφα¬ 
σίζομε: 

I. Καθορίζουμε τα όρια του οικισμού Μερκοβούνιου της Κοιν. Μερ- 
κοβουνίου του Ν. ΑΡΚΑΔΙΑΣ με στοιχεία Α. Β. Γ. όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλ. 1:5.000, 
που αποτελούν αναπόσπαστα μέρη της απόφασης αυτής και συντάχθη¬ 
καν βάσει στοιχείων χαρτών κάι επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και περιο¬ 
ρισμούς Δόμησης. 


Α. Γ ενικοί όροι δόμησης 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ. ΦΕΚ 181 Δ/3.5.1985 και για τον 
οικισμό Μερκοβούνιο αρτιότητα γηπέδου 500 τμ. κλπ. αρτιότητα τμ. 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης 

Για τους οικισμούς της ομάδας 

Α. Μερκοβούνιου τους ειδικούς όρους δόμησης που αναγράφονται 
στην καρτέλλα που συνοδεύει την παρούσα. 

Β. Τους ειδικούς όρους δόμησης που αναγράφονται στην καρ¬ 
τέλλα που συνοδεύει την παρούσα. 

Γ. Τους ειδικούς όρους δόμησης που αναγράφονται στην καρ¬ 
τέλλα που συνοδεύει την παρούσα. 

III, α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμούς. 

Κατά τα λοιπά ισχύουν τα οριζόμενα στο Δ/γμα της 24.4.1985 (ΦΕΚ 
181Δ/3.5.1985). 

Η παρούσα απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Τρίπολη, 29 Ιουλίου 1986 
Ο Νομάρχης 
ΓΡ. ΝΙΩΤΗΣ 

